De asfalterte områdene har etter hvert satt sitt preg også på Munkerud skole, selv om skogen fremdeles er nærværende. Skolen har nemlig senere blitt påbygd i flere etapper med ditto utvidelse av skolegårdene. I anledning skolens femtiårsjubileum i 2009 skal skolen totalt rehabiliteres. Målet er at ny skole og barnesenter med skole, SFO, flerbrukshall og barnehage skal stå ferdig i 2011.